ኬንያ የባህር ላይ ወንብድናን ለማስቆም በምታደርገው ጥረት የአገራትን  ድጋፍ ጠየቀች
ኬንያ የባህር ላይ ውንብድናን ለማስቆም የምታደርገውን ጥረት ሌሎች የአፍሪካ ሀገራት አንዲደግፏት ጥሪ አቀረበች፡፡ኬንያ ይህን ያለችው በናይሮቢ  የአፍሪካ የባህርና የውቅያኖስ ቀን በተከበረበት ወቅት ነው፡፡ኬንያ የባህር ላይ ውንብድናን ለማስቆም አፍሪካዊያን ሀገራት የተባበረ ክንዳቸውን እንዲያሳርፉ ነው ጥሪ ያስተላለፈችው፡፡ሀገሪቱ እንደምትለው ሁሉም የአፍሪካ ሀገራት የባህር ላይ ዝረፊያን ለማስቆም ድንበር ተሻጋሪ የትብብር ድርጅት መመስረት ይገባልም ብላለች፡፡ የኬንያ የትራንስፖርት ፣መሠረተ ልማት፣ ቤቶችና ከተማ ልማት ጸሀፊ ጀምስ ማቻራ እንደሚሉት በአፍሪካ አህጉር በአሁኑ ወቅት  የባህር ላይ ውንብድና እያደገ መጥቷል፡፡ስለሆነም ይላሉ እሳቸው ይህንን ህገ ወጥ ተግባር ለማስቆም የሚረዳ ፀረ የባህረ ላይ ውንብድና ማስቆም የሚያስችል ህግ በማውጣት ለተፈጻሚነቱ መስራት ይጠበቅብናል ይላሉ፡፡እንደ ኃላፊው ገለጻ አሁን በአፍሪካ ሀገራት መካከል  ድርጊቱን  ለማስቆም  የሚደረገው ጥረት ለይስሙላ እንጅ በዚህ ችግር ለሚጠቁ የአፍሪካ ሀገራት ዕልባት ያላመጣ እንደሆነም ያነሳሉ፡፡የባህር ላይ ወንጀሎች ማለትም ህገወጥ የጦር መሳሪያ ትጥቅ፣ የገንዘብ ዝውውር፣ ህግ ወጥ አሳ ማስገር፣ ዕፅ ዝውውርና ሎሎችም ህገ ወጥ ተግባራት የመንግስታትን ትብብር የሚጠይቁ የቤት ስራ መሆናቸው ነው የተነሳው፡፡ አሁን ላይ በአፍሪካ አህጉር እየታየ ያለውን ባህር ላይ ችግሮች በጋራ መፍታት ካልተቻለ አህጉሪቷ ያላትን በባህር ላይ የመጠቀም እድል ቀጣይነት እንዳይኖረው የሚያደረግ ይሆናልም ነው የተባለው፡፡ አሁን ከባህረ ላይ ውንብድና በተጓደኝ የአህገሪቷን ባህር ከሚፈታተኑ ጉዳዮች አንዱ የሆነው  የባህር ዳርቻዎች በባዕድ ነገሮች መበከል ሌላኛው ስጋት ነው፡፡በተለይ ደግሞ በከፍተኛ ሁኔታ የተመረዙ እና ከኔውክሌር ኃይል ማመንጫ የሚወጡ እንዲሁም ወደ ባህር የሚጣሉ ተረፈ ምርቶች በከፍተኛ ሁኔታ ባህሮችን ለብክለት እየዳረጉ ነው፡፡እናም አህጉሪቷ አረንጓዴ ኢኮኖሚን በማጠናከር የምታደርገውን ጎዞ ለማሳካት የባህሮችን ደህንነት ማጠናከር ያስፈልጋል ተብሏል፡፡በቅርብ ጊዜያት ኬንያ ያሏትን ወደቦች  ፣የየብስና የባቡር መሠረተ ልማት በማስፋፋትምጣኔ ሀብቷን ለማሳደግ እየሰራች መሆኑን ሺንዋን ዋቢ አድርጎ የዘገበው ሲ.ጅ.ቲ.ኤን ነው፡፡